**.**

**ЗДРАВСТВЕНИ ЦЕНТАР КЊАЖЕВАЦ**

БРОЈ:\_\_\_\_\_\_\_\_\_

ДАТУМ:\_\_\_\_\_\_\_\_\_\_\_\_\_.годину

КЊАЖЕВАЦ

На основу члана 192.став 1. тачка (1) Закона о раду (“Сл.гласник РС” бр. 24/2005, 61/2005, 54/2009, 32/2013, 75/2014 и 13/2017-УС), члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе ("Сл.гласник РС” бр.96/19), чл.24. Статута Здравственог центра Књажевац, Кадровског плана за Здравствени центар Књажевац за 2024.годину бр.112-01-86/2024-02 од 05.12.2024.године, дописа Министарства здравља РС и дописа Републичког фонда за здравствено осигурање – Филијала за Зајечарски округ – Зајечар 05- број:450-1331/17-4 од 23.06.2017.године, Здравствени центар Књажевац, ул.4.јули бр.2, расписује

**ЈАВНИ ОГЛАС ЗА ПРИЈЕМ У РАДНИ ОДНОС**

**I**

Оглашава се пријем у радни однос **на ОДРЕЂЕНО ВРЕМЕ, у трајању од 6 месеци са пробним радом у трајању од 1 месец, са пуним радним временом за следећа радно место**

**СТОМАТОЛОШКА СЕСТРА -ТЕХНИЧАР** – IV с.с.с.

за службу стоматолошке здравствене заштите

1 (један) извршиоц

Опис послова:

Асистира доктору стоматологије током спровођења стоматолошке здравствене заштите, асистира при денталним и интегралним снимањима, води прописану медицинску документацију; припрема стоматолошку ординацију за рад; врши дезинфекцију и стерилизацију материјала и инструмената; правилно одлаже медицински отпад;

Обавља и друге послове који су сродни са предвиђеним пословима у складу са законом.

За свој рад одговоран је начелнику службе и главној сестри службе.

**II**

Услови за обављање послова и радних задатака за стоматолошку сестру техничара из тачке **I**  огласа:

- IV степен стручне спреме – стоматолошка сестра техничар;

- положен стручни испит;

- поседовање дозволе/лиценце за рад (односно доказа о упису у именик надлежне коморе);

- потпуна психичка и физичка способност за обављање послова и радних задатака;

**III**

Критеријуми за избор кандидата из тачке I су:

 1. просечна оцена током школовања - максимално 20 бодова

 у Медицинској школи

2. дужина чекања на запослење код НСЗ

 (након положеног стручног испита на

 пословима здравствене заштите) - максимално 5 бодова

3. искуство у струци – (подразумева

 волонтерски рад у Здравственом центру

 Књажевац након положеног стручног

 испита на пословима здравствене заштите) - максимално 20 бодова

4. оцена рада у ЗЦ Књажевац подразумева

 оцену коју даје начелник, односно шеф

 службе за радно ангажовање у ЗЦ Књажевац

 након положеног стручног испита

 на пословима здравствене заштите) - максимално 5 бодова

5. оцена на тесту - максимално 30 бодова

6. оцена на разговору - максимално 20 бодова

**IV**

За посао из тачке I огласа, заинтересовани кандидати подносе:

**У оригиналу**:

1. потпуну личну и радну биографију са адресом, контакт телефоном, (е-маил адресом) и изјавом да се против њих не води кривични поступак

и

 **У овереној фотокопији** следећа документа: (**ОВЕРА ФОТОКОПИЈЕ НЕ СМЕ БИТИ СТАРИЈА ОД 6 МЕСЕЦИ):**

1.диплому / уверење и сведочанства (за четири године) о завршеној средњој медицинској школи звање стоматолошка сестра техничар;

2.уверење о положеном стручном испиту;

3.дозволу за рад – лиценцу издату од надлежног органа (ако је кандидат из радног односа) или Решење о упису у комору (ако кандидат није у радном односу);

4.извод из матичне књиге рођених;

5.извод из матичне књиге венчаних (уколико су дипломе или уверења издати на девојачко презиме);

6.уверење о држављанству;

7.фотокопију личне карте или очитане податке са личне карте (уколико је чипована);

8.фотокопију радне књижице уколико радник поседује исту;

9. фотокопије уговора као доказ искуства у струци (подразумева волонтерско ангажовање у Здравственом центру Књажевац након положеног стручног испита на пословима здравствене заштите).

10. потврду Националне службе за запошљавање као доказ дужине чекања на запослење.

**V**

Кандидат који одлуком директора буде изабран за пријем у радни однос, пре потписивања Уговора о раду, биће дужан да достави у року од 15 дана:

- лекарско уверење као доказ о здравственој способности за послове за које се заснива радни однос,

- уверење да кандидат није осуђиван (уверење издаје МУП), не старије од 6 месеци,

- уверење да се против кандидата не води истрага и кривични поступак (уверење издаје суд) не старије од 6 месеци.

Уколико изабрани кандидат не достави горе наведене документе у захтеваном року, са њим се неће засновати радни однос

**VI**

Решењем директора биће формирана Комисија која ће на основу увида у приспелу документацију пријављених кандидата рангирати, стоматолошку сестру техничаре на основу критеријума из тачке III подтачка 1. до 3. ове одлук, примењујући пропорционалну методу бодовања где ће кандидат који има најбоље показатеље-параметре остварити максималан број бодова а сви остали пропорционално мање бодова у односу на кандидата са највише бодова. Критеријум из тачке III подтачке 4 бодоваће начелници односно шефови служби у ЗЦ Књажевац у којима је кандидат био радно ангажован.

Кандидати који су се јавили на оглас, испуњавају услове из огласа и буду ушли у ужи избор од 5 најбоље рангираних кандидата после спроведеног бодовања од стране комисије и начелника односно шефова служби у ЗЦ Књажевац, биће позвани да ураде тест и са њима ће се обавити стручни разговор. О тесту и разговору са кандидатом обавезно се сачињава записник

Коначну одлуку о избору кандидата који ће бити примљени у радни однос доноси директор на основу извештаја Комисије, оцене-бодовања начелника односно шефова служби у ЗЦ Књажевац и оцене-бодова које кандидат добије на тесту и разговору.

**VII**

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за опште правне и кадровске послове Здравственог центра Књажевац.

У овом огласу користи се мушки граматички род, с тим да се односи на особе мушког и женског рода, без дискриминације.

**VIII**

Оглас се објављује на wеб страницама Министарства здравља РС ([*www.zdravlje.gov.rs*](http://www.zdravlje.gov.rs/)) и Здравственог центра Књжевац и огласним таблама Здравственог центра Књажевац и Националне службе за запошљавање.

<Рок за подношење пријава је***8 (осам) дана***од дана објављивања огласа на wеб страници Министарства здравља РС ([*www.zdravlje.gov.rs*](http://www.zdravlje.gov.rs/))

Неблаговремене, непотпуне и непотписане пријаве, као и пријаве са непотпуном и неодговарајућом документацијом, неће се разматрати.

Рок у коме кандидат мора бити обавештен о избору не може бити дужи од 30 дана од дана истека рока за пријаву кандидата.

Приложена конкурсна документација неће се враћати кандидатима.

Пријаве на оглас могу се поднети лично или послати препорученом  поштом на адресу Здравственог центра Књажевац, ул. 4. јули бр.2, 19350 Књажевац, (Одељење за опште правне и кадровске послове Здравственог центра Књажевац) са назнаком: Пријава на оглас за пријем у радни однос (прецизно навести за које радно место) за радно место стоматолошке сестре техничара.

**В.Д. Директора Здравственог центра Књажевац**

 **Др Андријана Тошић**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**